হোমওয়ার্ক করার জন্য বাবা-মা ছ’বছরের মেয়েকে ঘরের ভিতরে বন্দি করে রেখেছিলেন। কিন্তু ঘর থেকে বাইরে যাওয়ার চেষ্টা করতে করতে কোনওভাবে জানলার কাছে চলে গিয়েছিল শিশুটি। জানলার শিকগুলিও তেমন মজবুত ছিল না। সেই ফাঁক দিয়েই কোনওভাবে  গলে যায় সে। তার পরে? 
চারতলার থেকে সোজা নীচে পড়ে যায় শিশুটি। রাস্তায় দাঁড়িয়ে থাকা একটি গাড়ির উপরে সজোরে আছড়ে পড়ে সে। সজোরে শব্দ শুনে আশপাশ থেকে ছুটে আসেন স্থানীয় বাসিন্দারা। গাড়ির ছাদের উপরে ধাক্কা খেয়ে গড়িয়ে রাস্তায় পড়ে শিশুটি। স্থানীয় বাসিন্দারা যখন সবথেকে খারাপ জিনিসটার আশঙ্কা করছেন, তখনই যেন মীরাক্‌ল! রাস্তার উপরে উঠে বসল শিশুটি। আশ্চর্যজনকভাবে চারতলার উপর থেকে নীচে পড়েও বেঁচে গিয়েছে শিশুটি। শুধু প্রাণে বাঁচাই নয়, শিশুটির শরীরেও কোনও বড় চোট-আঘাত লাগেনি। সামান্য কেঁটে-ছড়ে গিয়েছে। সম্প্রতি চিনের শাংসি প্রভিন্সের জিয়ান শহরে এই ঘটনাটি ঘটেছে। 
আরও পড়ুন
মর্গের ফ্রিজারে ১৫ ঘণ্টা, তার পরেও জীবিত চিনা শিশু। দেখুন ভিডিও
বুকের পাটা থাকলে তবেই এই খবরে ক্লিক করবেন
গাড়ির উপরে শিশুটির পড়ার দৃশ্য সিসিটিভি-তে ধরা পরেছে। সেই সিসিটিভি ফুটেজ নেট-এ ছড়িয়ে পড়ার পরেই ভাইর‌্যাল হয়ে গিয়েছে। অত উপর থেকে পড়ে যাওয়া সত্ত্বেও শিশুটি কীভাবে প্রাণে বাঁচল, তা যেন বিশ্বাসই হচ্ছে না অনেকের। ঠিক যেমন ঘটনার প্রত্যক্ষদর্শীরাও বিশ্বাস করতে পারেনি। কেউ কেউ বলছেন, শিশুটি চারতলা থেকে রাস্তার উপরে পড়ার ঠিক আগের মুহূর্তে গাড়ির ছাদে ধাক্কা খায়। ফলে তার নীচে পড়ার গতি বাধাপ্রাপ্ত হয়। সেই কারণেই শারীরিক ক্ষতি হয়নি শিশুটির। যদিও গোটা ঘটনায় বেশ হকচকিয়ে যায় শিশুটি।
দেখুন ভিডিও